Mauritanië - Geopende Deure
25. Sentraal-Afrikaanse Republiek
2020 Ranglysposisie 24
2019 Ranglysposisie 19
Christene in Mauritanië is ’n klein minderheid (net 0.2%) van die totale bevolking van 4,5 miljoen. As ’n Islamitiese republiek is die invloed van ekstremistiese Islam besig om toe te neem. Radikale Islamitiese predikers dra tot ’n groot mate by om die samelewing te radikaliseer en haat teenoor nie-Moslems aan te vuur. Indien iemand se sieninge aangaande Islam as krities beskou word, kan die persoon tot die dood veroordeel word, alhoewel die wet tans merendeels simbolies is.
Die meeste Christene in Mauritanië is buitelanders. Die klein aantal Mauritaniese Christene is Gelowiges vanuit ’n Moslem-agtergrond. Omdat dit onwettig is vir ’n Mauritaniër om Islam te verlaat, hou hulle hul geloof ’n geheim. Dit is baie moeilik in hierdie swerwende, gemeenskaplike samelewing. ’n Persoon se uitgebreide familie is dikwels noodsaaklik vir oorlewing. Dus is dit ’n groot waagstuk vir ’n Mauritaniër om ’n Christen te word en dalk deur sy familie en gemeenskap verwerp te word.
Bid vir Mauritania
Bid dat Christene in Mauritanië troos sal vind in God en Sy voorsiening, eerder as geld, werk en besittings.
Bid vir die beskerming van Christene namate hulle maniere vind om hul geloof met ander te deel. Vra die Here om hulle die regte woorde te gee en om hulle te beskerm teen aanklagte van godslastering.
Bid vir die saligheid van Moslems wat die Mauritaniese Kerk vervolg – mag hulle ’n ware ontmoeting met Jesus hê.
Laai PowerPoint-skyfies af
Laai volledige verslag af (Engels)
Geopende Deure ondersteun die Kerk in Noord-Afrika deur opleiding, literatuur-verspreiding, sosio-ekonomiese ontwikkeling, voorspraak en voorbidding vir gelowiges in moeilike situasies.